রাষ্ট্রায়ত্ত সোনালী ব্যাংক গত ৬ বছরে চামড়া শিল্পে ঋণ বিতরণ করেছে প্রায় ৮০০ কোটি টাকা। এর মধ্যে ৭৩৩ কোটি টাকা গেছে কোরবানির চামড়া কিনতে, যার ৫৮৩ কোটি টাকা খেলাপি। এ বছর আরো ৭৬ কোটি ঋণ দিয়েছে প্রতিষ্ঠানটি। রূপালী ব্যাংক চামড়া শিল্পে ঋণ বিতরণ করেছে ৭৯৩ কোটি টাকা। খেলাপি ৬৩৫ কোটি টাকা। জনতা ব্যাংক চামড়া শিল্পে ১ হাজার ২১৫ কোটি টাকা ঋণ দিয়েছে। এর মধ্যে খেলাপি ৮১৬ কোটি টাকা। অগ্রণী ব্যাংকের খেলাপি ঋণ ৪৫০ কোটি টাকা। খেলাপি ঋণের ১৫৬ কোটি টাকা বেসিক ব্যাংক ও বাংলাদেশ ডেভেলপমেন্ট ব্যাংকের।